
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1300 

24 Αυγούστου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθιέρωση υπερωριακής εργασίας υπαλλήλων της 


Δ.21 Επεξεργασίας Σχεδίων Νόμων και Προεδρι¬ 
κών Διαταγμάτων του Γ.Λ.Κ. 1 

Έγκριση υπερωριακής εργασίας υπαλλήλου που υπη¬ 
ρετεί με διάθεση στο Γραφείο Υπουργού έτους 

2004. 2 

Συμβούλια Κρίσεως Πτητικής Καταλληλότητας Αξιω¬ 
ματικών Λιμενικού Σώματος (Λ.Σ.) Ειδικής Μονιμό¬ 
τητας (Ε. Μ.). 3 


ΑΠΟΦΑΣΕΙ Σ 

Αριθ. οικ. 2/44420/0022 (1) 

Καθιέρωση υπερωριακής εργασίας υπαλλήλων της Δ.21 
Επεξεργασίας Σχεδίων Νόμων και Προεδρικών Δια¬ 
ταγμάτων του Γ.Λ.Κ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Ατού Ν. 1558/1985 όπως 
προστέθηκαν με το άρθρο 27 του Ν. 2081/1992 και αντικα- 
ταστάθηκανμετο άρθρο 1 του Ν. 2469/1997 (ΦΕΚ38/Α). 

2. Τις διατάξειςτου άρθρου 16του Ν. 3205/2003. 

3. Την αριθ. 2/40508/0004/23.7.2004 Απόφαση μεταβί¬ 
βασης αρμοδιοτήτων και της εξουσίας να υπογράφουν 
«Με εντολή Υφυπουργού» στο Γενικό Γραμματέα Δημο¬ 
σιονομικής Πολιτικής, στους Γενικούς Διευθυντές και 
στους Προϊσταμένους Διευθύνσεων και Τμημάτων του 
Γ.Λ.Κ. 

4. Το αρίθ. 2/24635/0004/14.7.2004 έγγραφο της Δ4- 
Προσωπικού. 

5. Την ανάγκη καθιέρωσης υπερωριακής εργασίας εί¬ 
κοσι (20) υπαλλήλων λόγω αυξημένου φόρτου εργασίας 
εξαιτίας Συνταγματικών προθεσμιών. 

6. Το γεγονός ότι από την απόφαση αυτή προκαλείται 
δαπάνη ύψους 27.000 Ευρώ περίπου σε βάρος του Κρα¬ 
τικού Προϋπολογισμού οικονομικού έτους 2004, η οποία 
θα αντιμετωπισθεί από τις εγγεγραμμένες πιστώσεις Ει¬ 
δικού Φορέα 23-140 και ΚΑΕ 0511, αποφασίζουμε: 


Εγκρίνουμε την καθιέρωση απογευματινής υπερωρια- 
κής εργασίας για τέσσερις (4) μήνεςκατάτο β'εξάμηνο του 
έτους 2004 για είκοσι (20) υπαλλήλους της Δ.21 Επεξερ¬ 
γασίας Σχεδίων Νόμων και Προεδρικών Διαταγμάτων του 
Γ.Λ. Κ., και μέχρι εξήντα (60) ώρες μηνιαίως για τον καθένα. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να με¬ 
τέχουν και περισσότεροι υπάλληλοι, καθώς και αποσπα- 
σμένοι εντός του ανωτέρω συνολικού αριθμού ωρών, που 
εγκρίνονται με την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν, όπως αυτές καταγράφονται στο σχε¬ 
τικό αίτημα της 21ης Δ/νσης Επεξεργασίας Σχεδίων Νό¬ 
μων και Προεδρικών Διαταγμάτων, θα γίνει με απόφαση 
του Διευθυντή της παραπάνω Διεύθυνσης. Οι αποφάσεις 
αυτές θα κοινοποιούνται στη Δ-4 Προσωπικού και στο 
Γραφείο του Γενικού Γραμματέα. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η παρά¬ 
δοση του έργου θα βεβαιώνεται εγγράφως στη Δ.4 Προ¬ 
σωπικού του Γ.Λ.Κ. από τον ανωτέρω Διευθυντή. 

Η απόφαση αυτή που ισχύει ένα (1) μήνα πριν από τη δη¬ 
μοσίευσή της, να δημοσιευθεί στην Εφημερίδα της Κυ- 
βερνήσεως. 

Αθήνα, 17 Αυγούστου 2004 
Με εντολή Υφυπουργού 
Ο Γ ενικός Γ ραμματεάς 
Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

Αριθ. Δ16/06/336/Φ.Υπέρ. (2) 

Έγκριση υπερωριακής εργασίας υπαλλήλου που υπηρε¬ 
τεί με διάθεση στο Γ ραφείο Υπουργού έτους 2004. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξειςτου άρθρου 16του Ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργούν 
και υπαλλήλων του Δημοσίου και άλλες διατάξεις». 

2. Την αριθμ. πρωτ. 2/8098/0022/9.2.2004 (ΦΕΚ 
332/Β/11.2.2004) κοινή απόφαση «Αποδοχές μετακλη¬ 
τών, ειδικών συμβούλων και συνεργατών των Πολιτικών 
Γ ραφείων μελών της Κυβέρνησης και Υφυπουργών». 

3. Την ανάγκη υπερωριακής εργασίας του προσωπικού 
που υπηρετεί με διάθεση στο Γραφείο Υπουργού. 

4. Το γεγονός ότι από την εφαρμογή της απόφασης 
προκαλείται δαπάνη 2.600 Ευρώ, που θα καλυφθεί από 
τις εγκεκριμένες πιστώσεις σε βάρος του τακτικού προϋ¬ 
πολογισμού της ΓΓΔΕ έτους 2004 κ.α.ε. 0511 (κωδικός 
φορέα 31120), αποφασίζουμε: 

Εγκρίνουμε την απογευματινή υπερωριακή εργασία 
υπαλλήλου που υπηρετεί με διάθεση στο Γ ραφείο Υπουρ¬ 
γού για κάλυψη υπηρεσιακών αναγκώντου Γ ραφείου, για 
τους μήνες Ιούλιο έως και Δεκέμβριο 2004. 

Υπερωριακή εργασία 

360 ώρες με δαπάνη 2.600 Ευρώ 

Οι ώρες υπερωριακής εργασίας δεν θα υπερβαίνουν τις 
60 το μήνα. 

Η ισχύς της απόφασης αυτής αρχίζει ένα μήνα πριν από 
τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 2004 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθ. 1141.1/12/2004 (3) 

Συμβούλια Κρίσεως Πτητικής Καταλληλότητας Αξιωματι¬ 
κών Λιμενικού Σώματος (Λ.Σ.) Ειδικής Μονιμότητας 
(Ε.Μ.). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 115 του Ν. 3079/2002 «Κύ¬ 
ρωση του Κώδικα του Προσωπικού Λιμενικού Σώματος» 
(ΦΕΚ311 Α/2002). 

2. Τις διατάξειςτου άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 Α/1985), το 
οποίο προστέθηκε με το άρθρο 27 του Ν. 2081/1992 (ΦΕΚ 
154 Α/1992) και αντικαταστάθηκε με το άρθρο 1 του Ν. 
2469/1997 (ΦΕΚ 38 Α/1997). 

3. Τις διατάξειςτου Κανονισμού Πολεμικής Αεροπορίας 
ΚΠΑ Ε - 2 / ΜΑΙΟΣ 1999 «Κανονισμός Διερεύνησης και 
Αναφοράς Αεροπορικών Ατυχημάτων - Βλημάτων». 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Ορισμός έννοιας Συμβουλίων Κρίσεως 
Πτητικής Καταλληλότητας 
Αξιωματικών Λ.Σ. (Ε.Μ.) 

Συμβούλια Κρίσεως Πτητικής Καταλληλότητας Αξιωματι¬ 
κών Λιμενικού Σώματος (Λ.Σ.) Ειδικής Μονιμότητας (Ε.Μ.) 
είναι τα πολυμελή διοικητικά όργανα στα οποία παραπέ- 
μπονται Αξιωματικοί Λ.Σ. (Ε.Μ.), που διανύουν είτε τη δοκι¬ 
μαστική, είτε την τελική περίοδο, του άρθρου 111 του Ν. 
3079/2002. Τα Συμβούλια αυτά γνωμοδοτούν για την πτητι¬ 
κή καταλληλότητα των κρινόμενων ως άνω Αξιωματικών και 
για την θέση αυτών σε κατάσταση υπηρεσίας εδάφους, 
διακρίνονται δε σε Πρωτοβάθμια και Δευτεροβάθμια. 

Άρθρο 2 

Συγκρότηση, σύνθεση και σύγκληση, Συμβουλίων 
Κρίσεως Πτητικής Καταλληλότητας 
Αξιωματικών Λ.Σ. (Ε.Μ.) 

1. Με απόφαση του Αρχηγού Λ.Σ., μη δημοσιευομένη 
στην Εφημερίδα της Κυβερνήσεως (Ε.τ.Κ.), συγκροτού¬ 


νται κατά μήνα Μάιο κάθε έτους και για χρονικό διάστημα 
ενός έτους τα Συμβούλια Κρίσεως Πτητικής Καταλληλό¬ 
τητας Λ.Σ., με μέριμνα ΔΠΛΣ σε συνεργασία με ΔΕ- 
ΜΕΜ/ΥΕΝ. 

2. Η σύνθεση των Συμβουλίων είναι: 

α. Για το Πρωτοβάθμιο, τριμελής, αποτελούμενη από 
έναν Ανώτερο Αξιωματικό Λ.Σ. ως Πρόεδρο και δύο Αξιω¬ 
ματικούς Λ.Σ. νεωτέρους του Προέδρου, ως μέλη, κατά 
βαθμό ανώτερους ή αρχαιότερους του παραπεμπομένου 
προς κρίση πτητικής καταλληλότητας Αξιωματικού Λ.Σ. 
(Ε.Μ.) Στην παραπάνω σύνθεση συμμετέχει ένας τουλά¬ 
χιστον Αξιωματικός χειριστής εναερίων μέσων Λ.Σ. 

β. Γ ια το Δευτεροβάθμιο, τριμελής, αποτελούμενη από 
έναν Αρχιπλοίαρχο ή Πλοίαρχο Λ.Σ. ως Πρόεδρο και δύο 
ανώτερους Αξιωματικούς Λ.Σ. νεωτέρουςτου Προέδρου, 
ως μέλη, κατά βαθμό ανώτερους ή αρχαιότερους του 
Προέδρου του Πρωτοβαθμίου Συμβουλίου. Στην παρα¬ 
πάνω σύνθεση συμμετέχει ένας τουλάχιστον Αξιωματι¬ 
κός χειριστής εναερίων μέσων Λ.Σ. 

γ. Το νεώτερο μέλος των ανωτέρω Συμβουλίων εκτελεί 
χρέη εισηγητή και γραμματέα. 

3. Η σύγκληση των Συμβουλίων γίνεται κατόπιν απόφα¬ 
σης του αρμόδιου Υπαρχηγού Λ.Σ. και σχετικής κλήσης 
του Προέδρου προς τα μέλη και τον παραπεμπόμενο 
Αξιωματικό Λ.Σ. (Ε.Μ.). 

4. Για την αναπλήρωση του τακτικού Προέδρου και των 
τακτικών μελών σε περίπτωση απουσίας ή υπηρεσιακού 
κωλύματος αιτιολογημένων, ορίζονται, με την απόφαση 
της παραγράφου 1 του παρόντος άρθρου, ισάριθμα ή πε¬ 
ρισσότερα αναπληρωματικά μέλη. 

Άρθρο 3 

Προσόντα Προέδρου και μελών. 

Εξαιρέσεις 

1. Ο Πρόεδρος και τα μέλη των Συμβουλίων Κρίσεως 
Πτητικής Καταλληλότητας Αξιωματικών Λ.Σ. (Ε.Μ.) πρέ¬ 
πει: 

α. Να μην έχουν τιμωρηθεί με καταστατική ποινή. 

β. Να μην έχουν καταδικασθεί, αμετάκλητα, από Ποινι¬ 
κό Δικαστήριο για έγκλημα εκ δόλου με ποινή φυλακίσε- 
ως άνω των έξι μηνών. 

γ. Να μην έχουν κριθεί δυσμενώς κατά την τελευταία 
τους κρίση. 

2. α. Απαγορεύεται Αξιωματικός Λ.Σ. να συμμετέχει στη 
σύνθεση του Πρωτοβάθμιου και του Δευτεροβάθμιου 
Συμβουλίου Κρίσεως Πτητικής Καταλληλότητας Αξιωμα- 
τικώνΛ.Σ. (Ε.Μ.) για υπόθεση που αφορά τον ίδιο υπό κρί¬ 
ση Αξιωματικό. 

β. Απαγορεύεται Αξιωματικός Λ.Σ. να συμμετέχει στη 
σύνθεση των Συμβουλίων Κρίσεως Πτητικής Καταλληλό¬ 
τητας Αξιωματικών Λ.Σ. (Ε.Μ.) εφόσον: 

αα. Είναι συγγενής του παραπεμπομένου σε ανιόντα ή 
κατιόντα βαθμό ή εκ πλαγίου μέχρι και τον τέταρτο βαθμό 
ή εξ αγχιστείας μέχρι και τον δεύτερο βαθμό. 

ββ. Έχει ιδιαίτερη φιλία ή έχθρα με τον παραπεμπόμενο. 

γγ. Υπέβαλε την αρχική αναφορά για την παραπομπή 
τού υπό κρίση πτητικής καταλληλότητας Αξιωματικού 
Λ.Σ. (Ε.Μ.). 

Άρθρο 4 

Περιπτώσεις Κρίσεως Πτητικής Καταλληλότητας 
Αξιωματικού Λ.Σ. (Ε.Μ.) για λόγους 
πτητικής ανεπάρκειας. 

1. Αξιωματικός Λ.Σ. (Ε.Μ.) τίθεται υπό κρίση πτητικής 

καταλληλότητας για λόγους πτητικής ανεπάρκειας στις 
ακόλουθες περιπτώσεις: 

α. Όταν κατά τη διάρκεια εκπαίδευσης-μετεκπαίδευ- 
σης, η απόδοσή του στις πτήσεις δεν πληροί τα κριτήρια 
απόδοσης που καθορίζονται από τις εκάστοτε ισχύουσες 
για τα θέματα αυτά σχετικές διαταγές της Υπηρεσίας 
Εναερίων Μέσων Λ.Σ. (ΥΕΜ/ΛΣ), που δεν δημοσιεύονται 
στην Ε.τ.Κ. 

β. Όταν χειρίζεται αεροπλάνο ή ελικόπτερο και εκτελεί 
τις διαδικασίες, είτε στο έδαφος, είτε στον αέρα, με τρό¬ 
πο που θέτει σε κίνδυνο την ασφαλή και επιτυχή εκτέλεση 
της αποστολής, μετά από αναφορά του κυβερνήτη ή του 
Αξιωματικού Επιχειρήσεων (Α.Ε.) ή του Διοικητή της Μοί¬ 
ρας (Δ. Μ.). 

γ. Όταν βαθμολογείται «ΑΠΟΤΥΧΩΝ» σε δύο (2) συνε¬ 
χείς αξιολογήσεις ή εξετάσεις αέρος ή εδάφους. 

δ. Όταν παρουσιάζει απειθαρχία κατά τις πτήσεις και 
θέτει σε κίνδυνο την ασφάλεια προσωπικού ή υλικού, ή 
παρακωλύει την ομαλή διεξαγωγή των πτήσεων ή την εκ¬ 
παίδευση, ή καταλήγει μάταιη κατ’ επανάληψη η εκτέλε¬ 
ση της αποστολής, όπως, παράβαση των κανόνων και δια¬ 
ταγών πτήσης, παρέκκλιση κατ’ εξακολούθηση και χωρίς 
σοβαρό λόγο από τις ειδικές διαταγές κατά την εκτέλεση 
συγκεκριμένης πτήσης και άρνηση εκτέλεσης πτήσης 
κατ’ εξακολούθηση χωρίς επαρκή αιτιολόγηση, μετά από 
αναφορά του κυβερνήτη ή του Α.Ε. ή του Δ.Μ. 

ε. Όταν εκφράζει εγγράφως απαρέσκεια για συγκεκρι¬ 
μένο τύπο αεροπλάνου ή ελικοπτέρου ή γενικά για τις 
πτήσεις. 

στ. Όταν προσέλθει για πτήση υπό την επήρεια οινο¬ 
πνευματωδών ποτών ή άλλων ουσιών, της επήρειας αυ¬ 
τής διαπιστούμενης από τον Δ. Μ. ή τον Α.Ε. ή νόμιμο αντι¬ 
καταστάτη τους και βεβαιούμενης από ιατρό της Μονά¬ 
δας ή του πλησιέστερου Στρατιωτικού ή Κρατικού 
Νοσοκομείου ή Κέντρου Υγείας. 

ζ. Όταν χειριστής από υπαιτιότητά του έχει εμπλοκή σε 
θανατηφόρο τραυματισμό ή σε σοβαρό τραυματισμό ή 
σε πρόκληση ζημιών αεροσκάφους κατηγορίας Ε2 ή σε 
πρόκληση ζημιών αεροσκάφους κατηγορίας Ε1 ή σε πρό¬ 
κληση ζημιών αεροσκάφους κατηγορίας Β' ή σε μείζον 
αεροπορικό ατύχημα ή σε έλασσον αεροπορικό ατύχημα, 
όπως αυτά ορίζονται στον εκάστοτε ισχύοντα Κανονισμό 
Διερεύνησης και Αναφοράς Αεροπορικών Ατυχημάτων - 
Βλημάτων της Πολεμικής Αεροπορίας. 

2.α. Ο Διοικητής ΥΕΜ/ΛΣ, αμέσως μόλις λάβει γνώση 
αναφοράς περιπτώσεως των υποπαραγράφων α, β και γ 
της παραγρ. 1 του παρόντος άρθρου, διακόπτει τις πτή¬ 
σεις του αναφερομένου Αξιωματικού Λ.Σ. (Ε.Μ.) και πα¬ 
ραπέμπει αυτόν στον Αξιωματικό Τυποποίησης - Αξιολό¬ 
γησης της Μοίρας που ανήκει, προκειμένου να εξετάσει, 
ο ίδιος ή νόμιμος αντικαταστάτης αυτού, τον παραπεμπό- 
μενο Αξιωματικό Λ.Σ. (Ε.Μ.) στην κατηγορία ασκήσεων 
που απέτυχε. Εν λόγω εξέταση συνίσταται σε μία πτήση 
αέρος ή σε μία γραπτή δοκιμασία εδάφους, σύμφωνα με 
τα οριζόμενα στις εκάστοτε ισχύουσες σχετικές διαταγές 
της παραγρ. Ια του παρόντος άρθρου. Μετά το πέρας 
της εξέτασης συντάσσεται σχετική έκθεση. 

β. Εφόσον ο παραπεμπόμενος κριθεί «ΕΠΙΤΥΧΩΝ» συ¬ 
νεχίζει τις πτήσεις. Σε διαφορετική περίπτωση η έκθεση 
με σχετική εισήγηση του Δ.Μ. ή του Α.Ε. και συνημμένο σε 
αυτές το φάκελο του παραπεμπομένου, υποβάλλονται 
δια του Διοικητή ΥΕΜ/ΛΣ στην ιεραρχία του Υπουργείου 
Εμπορικής Ναυτιλίας για να λάβει γνώση, ώστε, με Από¬ 
φαση του καθ’ ύλην αρμόδιου Υπαρχηγού Λ.Σ., να συ¬ 
γκληθεί το Συμβούλιο Κρίσεως Πτητικής Καταλληλότη¬ 


τας, το οποίο γνωμοδοτεί περί της πτητικής καταλληλό¬ 
τητας του παραπεμπομένου. 

3.0 Διοικητής ΥΕΜ/ΛΣ, αμέσως μόλις λάβει γνώση ανα¬ 
φοράς περιπτώσεως των υποπαραγράφων 1 δ, 1ε, Ιστκαι 
Ιζτου παρόντος άρθρου, διακόπτει τις πτήσεις του ανα¬ 
φερομένου Αξιωματικού Λ.Σ. (Ε.Μ.) και αναμένει την υπο¬ 
βολή σε αυτόν σχετικής έκθεσης. Η έκθεση με σχετική ει¬ 
σήγηση του Δ.Μ. ή του Α.Ε. και συνημμένο σε αυτές το 
φάκελο του παραπεμπομένου, υποβάλλονται δια του Δι¬ 
οικητή ΥΕΜ/ΛΣ στην ιεραρχία του Υπουργείου Εμπορικής 
Ναυτιλίας για ναλάβει γνώση, ώστε, με Απόφαση του καθ’ 
ύλην αρμόδιου Υπαρχηγού Λ.Σ., να συγκληθεί το Συμ¬ 
βούλιο Κρίσεως Πτητικής Καταλληλότητας, το οποίο 
γνωμοδοτεί περί της πτητικής καταλληλότητας του πα¬ 
ραπεμπομένου. 

4. Στις περιπτώσεις της παραγράφου 2 του παρόντος 
άρθρου, η εν λόγω εξέταση διενεργείται από Αξιωματικό 
ο οποίος: 

α. Είναι σε βαθμό ανώτερος ή αν αυτό δεν είναι δυνατό, 
αρχαιότερος του εξεταζόμενου. 

β. Δεν έχει συμμετάσχει σε εξέταση του ίδιου εξεταζό¬ 
μενου τους τελευταίους τρεις μήνες. 

5. Στον υπό κρίση πτητικής καταλληλότητας Αξιωματι¬ 
κό σύμφωνα με τις περιπτώσεις των υποπαραγράφων Ια, 
1β και 1γ του παρόντος άρθρου, πριν από οποιαδήποτε 
εξέταση αέρος και εφόσον αυτός δεν έχει πραγματοποι¬ 
ήσει πτήση εντός χρονικού διαστήματος δέκα ημερών, 
παρέχεται δυνατότητα εξάσκησης σε μία πτήση με αερο¬ 
πλάνο ή ελικόπτερο, με έμπειρο εκπαιδευτή επίτου τύπου 
αεροπλάνου ή ελικοπτέρου, στον οποίο θα επακολουθή¬ 
σει η εξέταση. 

6. Στον υπό κρίση πτητικής καταλληλότητας Αξιωματι¬ 
κό σύμφωνα με τις περιπτώσεις των υποπαραγράφων 1 β 
και Ιγτου παρόντος άρθρου, πριν από οποιαδήποτε γρα¬ 
πτή εξέταση εδάφους παρέχεται χρονικό διάστημα του¬ 
λάχιστον μίας εβδομάδας από την ημερομηνία εξέτασης 
και αποτυχίας του, με σκοπό την προετοιμασία του. 

Άρθρο 5 

Θέση Αξιωματικού Λ.Σ. (Ε.Μ.) σε κατάσταση 
υπηρεσίας εδάφους για λόγους υγείας. 

Οι κρινόμενοι ως πτητικά ακατάλληλοι για λόγους υγεί¬ 
ας κατόπιν γνωμάτευσης της αρμόδιας Υγειονομικής Επι¬ 
τροπής, παραπέμπονται, αν διανύουντηντελική περίοδο, 
εκ νέου στην αρμόδια Υγειονομική Επιτροπή και εφόσον 
κρίνονται κατάλληλοι από πλευράς υγείας για υπηρεσία 
εδάφους, μετά από πρόταση του Πρωτοβάθμιου ή Δευ¬ 
τεροβάθμιου Συμβουλίου Κρίσεως Πτητικής Καταλληλό¬ 
τητας Αξιωματικών Λ.Σ. (Ε.Μ.) και απόφαση του Αρχηγού 
Λ.Σ., η οποία δεν δημοσιεύεται στην Ε.τ.Κ., τίθενται σε κα¬ 
τάσταση υπηρεσίας εδάφουςτης ΥΕΜ/Λ.Σ. ή σε άλλες θέ¬ 
σεις ανάλογα με τις εκάστοτε υφιστάμενες ανάγκες, μέ¬ 
χρι να συμπληρώσουν τη δεκαοκταετή πραγματική υπη¬ 
ρεσία. 

Άρθρο 6 

Διαδικασία και πράξη παραπομπής στο Πρωτοβάθμιο 
Συμβούλιο Κρίσεως Πτητικής 
Καταλληλότητας Αξιωματικών Λ.Σ. (Ε.Μ.) 

1. Η παραπομπή Αξιωματικού Λ.Σ. (Ε.Μ.) ενώπιον του 
Πρωτοβάθμιου Συμβουλίου Κρίσεως Πτητικής Καταλλη¬ 
λότητας ασκείται από τον αρμόδιο Υπαρχηγό Λ.Σ., κατό¬ 
πιν συνταχθείσης έκθεσης σύμφωνα με τις παραγράφους 
2 και 3 του άρθρου 4 της παρούσης με σχετική εισήγηση 

του Δ. Μ. ή του Α. Ε. και συνη μμένο σε αυτές το φάκελο του 
παραπεμπομένου, που υποβάλλονται στην Ιεραρχία του 
Υπουργείου Εμπορικής Ναυτιλίας δια του Διοικητή 
ΥΕΜ/ΛΣ ή κατόπιν γνωμάτευσης της αρμόδιας Υγειονομι¬ 
κής Επιτροπής σύμφωνα με την οποία Αξιωματικός Λ.Σ. 
(Ε.Μ.), που διανύει την τελική περίοδο, κρίθηκε πτητικά 
ακατάλληλος για λόγους υγείας, προκειμένου λάβει γνώ¬ 
ση και συγκληθεί το Συμβούλιο Κρίσεως Πτητικής Καταλ¬ 
ληλότητας. 

2. Ο παραπέμπων αρμόδιος Υπαρχηγός Λ.Σ. τον υπό 
κρίση Αξιωματικό Λ.Σ. (Ε.Μ.) στο Πρωτοβάθμιο Συμβού¬ 
λιο Κρίσεως Πτητικής Καταλληλότητας: 

α. Ορίζει τον τόπο και την προθεσμία μέσα στην οποία 
θα πρέπει να συνεδριάσει το Συμβούλιο για να γνωμοδο- 
τήσει. Η προθεσμία αυτή ορίζεται αρχικά σε τριάντα ημέ¬ 
ρες, αρχομένη από την ημερομηνία παραλαβής της πρά¬ 
ξης παραπομπής από τον Πρόεδρο του Συμβουλίου μαζί 
με όλα τα σχετικά έγγραφα του φακέλου του υπό κρίση 
πτητικής καταλληλόλητας Αξιωματικού Λ.Σ. (Ε.Μ.). 

β. Θέτει το αιτιολογικό της παραπομπής καθώς και το 
ερώτημα στο οποίο οφείλει να γνωμοδοτήσει το Συμβού¬ 
λιο. 

γ. Παραδίδει με αποδεικτικό επίδοσης στον Πρόεδρο 
του Συμβουλίου αντίγραφο της πράξης παραπομπής, της 
έκθεσης με την σχετική εισήγηση του Δ.Μ. ή του Α.Ε. και 
το φάκελο του παραπεμπομένου με τον επ’ αυτών ενδε¬ 
χόμενο σχολιασμό της ιεραρχίας του Υπουργείου Εμπο¬ 
ρικής Ναυτιλίας. 

δ. Κοινοποιεί αντίγραφο της πράξης παραπομπής σε 
όλα τα μέλη του Συμβουλίου, τακτικά και αναπληρωματι¬ 
κά, τα οποία αναφέρουν εγγράφως και αμέσως τη λήψη 
της στον Πρόεδρο. 

3. Η πράξη παραπομπής Αξιωματικού Λ.Σ. (Ε.Μ.) ουδέ¬ 
ποτε ανακαλείται, εκτός της περίπτωσης θανάτου ή εξό¬ 
δου αυτού από το Λ.Σ. 

Άρθρο 7 

Καθήκοντα Προέδρου-Παραπεμπόμενου 
προ της συνεδρίασης Πρωτοβάθμιου Συμβουλίου 

1.0 Πρόεδροςτου Συμβουλίου αμέσως μόλιςλάβειτην 
πράξη παραπομπής του υπό κρίση Αξιωματικού Λ.Σ. 
(Ε.Μ.) προβαίνει εγγράφως στις παρακάτω ενέργειες: 

α. Παραγγέλλει την επίδοση της σχετικής πράξης πα¬ 
ραπομπής στον υπό κρίση Αξιωματικό Λ.Σ. (Ε.Μ.). 

β. Καλεί τον υπό κρίση Αξιωματικό Λ.Σ. (Ε.Μ.), όπως 
εντός τριών εργάσιμων ημερών από την επίδοση της πρά¬ 
ξης παραπομπής, αναφέρει τις απόψεις του γραπτά επί 
του σχετικού αιτιολογικού της παραπομπής, οι οποίες τί¬ 
θενται υπόψη του Συμβουλίου πριν από τη λήψη της σχε¬ 
τικής απόφασης. 

γ. Συγκαλεί το Συμβούλιο να συνεδριάσει σε ορισμένο 
χρόνο και χώρο, αφού λάβει τα αποδεικτικά επιδόσεως 
των κλήσεων παραπεμπομένου-μελών Συμβουλίου. 

δ. Η κλήτευση προσέλευσης του παραπεμπομένου στη 
συνεδρίαση γίνεται προ τριών τουλάχιστον εργάσιμων 
ημερών από την ημερομηνία συνεδρίασης του Συμβουλί¬ 
ου. 

2. Εάν ο παραπεμπόμενος κωλύεται να παρουσιαστεί 
στο Συμβούλιο, εξαιτίας ασθένειας που βεβαιώνεται με 
ιατρική γνωμάτευση από Στρατιωτικό ή Κρατικό Νοσοκο¬ 
μείο ή Κέντρο Υγείας ή λόγω ανωτέρας βίας, ενημερώνει 
έγκαιρα με οποιοδήποτε πρόσφορο μέσο (τηλεγράφημα, 
τηλεμοιοτύπημα κλπ) με ευθύνη του το Συμβούλιο. Ο 
Πρόεδρος ορίζει νέα ημερομηνία συνεδρίασης του Συμ¬ 
βουλίου, εντός δέκα πέντε ημερών από τη λήξη της αρχι- 


κώς ορισθείσας. Σε περίπτωση που ο παραπεμπόμενος 
δεν παρουσιαστεί εκ νέου η διαδικασία συνεχίζεται κανο¬ 
νικά. 

3.0 Πρόεδρος δύναται να ζητήσει οποιοδήποτε έγγρα¬ 
φο ή στοιχείο, εφόσον κρίνει ότι αυτό θα συμβάλει στην 
πληρέστερη μόρφωση γνώμης επί της κρινόμενης υπό¬ 
θεσης. 

4. Εφόσον κλητευθούν από τον Πρόεδρο στελέχη Λ.Σ. 
ενώπιον του Συμβουλίου προκειμένου εξακριβωθούν ου¬ 
σιώδη γεγονότα ή διευκρινισθούν σημεία της κρινόμενης 
υπόθεσης για τα οποία απαιτούνται ειδικές γνώσεις, 
εγκρίνεται από την αρμόδια Διεύθυνση Προσωπικού Λ.Σ. 
η σχετική άδεια μετακίνησης, κατόπιν αναφοράς των Υπη¬ 
ρεσιών τους. Οι κλήσεις των στελεχών Λ.Σ. επιδίδονται 
μέσω των Υπηρεσιών που υπηρετούν. 

5. Οι επιδόσεις των σχετικών με την κρινόμενη υπόθεση 
εγγράφων γίνονται σύμφωνα με τις διατάξεις του Κώδικα 
Ποινικής Δικονομίας (ΚΠΔ). 

Άρθρο 8 

Διαδικασία εξαίρεσης μέλους από συνεδρίαση 
Πρωτοβάθμιου Συμβουλίου Κρίσεως 
Πτητικής Καταλληλότητας. 

1. Το Συμβούλιο συγκροτείται σε σώμα από τον Πρόε¬ 
δρο και τα μέλη. Συνεδριάζει δε σε χρόνο και σε χώρο που 
καθορίζεται από τον Πρόεδρο, με παρόντα όλα τα μέλη 
του. 

2. Σε περίπτωση απουσίας ή κωλύματος μελών ο Πρόε¬ 
δρος καλεί τα αναπληρωματικά μέλη κατά τη σειρά ανα¬ 
γραφής τους στην απόφαση συγκρότησης των Συμβου¬ 
λίων. 

3. Ο παραπεμπόμενος δύναται, επί ποινή απαραδέκτου 
της διαδικασίας, να υποβάλει εγγράφως στον Πρόεδρο 
αίτηση εξαίρεσης του ιδίου του Προέδρου ή και λοιπών 
μελών του Συμβουλίου, εφόσον συντρέχουν κάποια από 
τα κωλύματα του άρθρου 3 της παρούσης, αναφέροντας 
συγχρόνως τους λόγους και τα αποδεικτικά στοιχεία. 

4.0 Πρόεδρος διαβιβάζειτην αίτηση εξαίρεσης στα μέ¬ 
λη που τα αφορά για να αναφέρουν εγγράφως σχετικά με 
τους λόγους εξαίρεσης που επικαλείται ο παραπεμπόμε¬ 
νος. Αν η αίτηση εξαίρεσης αφορά τον ίδιο, τότε ο Πρόε¬ 
δρος εγγράφως ενημερώνει το Συμβούλιο σχετικά και τα 
καθήκοντα αυτού αναλαμβάνει ο αναπληρωτής του, για 
να κριθεί μόνο η σχετική αίτηση εξαίρεσής του. 

5. Τα μέλη για τα οποία έχει ζητηθεί η εξαίρεση τους 
απέχουν προσωρινά από τις συνεδριάσεις, με ποινή ακυ¬ 
ρότητας της διαδικασίας, προς συμπλήρωση δε των Συμ¬ 
βουλίων και μόνο για την εκδίκαση αίτησης εξαίρεσης, 
λαμβάνουν μέρος τα αναπληρωματικά μέλη, κατά την σει¬ 
ρά αναγραφής τους στην απόφαση συγκρότησης αυτών. 

6. Το Συμβούλιο που συγκροτείται με την συμμετοχή 
των αναπληρωματικών μελών, αφού λάβει υπόψη του την 
αίτηση και τα τυχόν υποβληθέντα έγγραφα, αποφασίζει 
αμέσως με μυστική ψηφοφορία για την αίτηση εξαίρεσης, 
εφαρμοζόμενης ανάλογα της διαδικασίας που προβλέπε- 
ται στις παραγράφους 9 και 10 του άρθρου 11 της πα¬ 
ρούσης. Τα ψηφοδέλτια με τη λέξη «ΝΑΙ» εκφράζουν την 
γνώμη υπέρ της εξαίρεσης του συμμετέχοντος, ενώ αυτά 
με τη λέξη « ΟΧΙ« εκφράζουν την γνώμη κατά της εξαίρε¬ 
σης αυτού. 

7. Κάθε μέλος του Συμβουλίου που εκτιμά ότι υπάρχει 
λόγος εξαίρεσης του, οφείλει να τον αναφέρει στο Συμ¬ 
βούλιο το οποίο συμπληρούμενο με τα αναπληρωματικά 
μέλη σύμφωνα με τα παραπάνω, αποφασίζει κατά πλειο- 
ψηφία για την εξαίρεση. 

8. Για τη διαδικασία εξαίρεσης συντάσσεται πρακτικό, 
στο οποίο καταχωρίζεται η απόφαση που εξέδωσε το 
Συμβούλιο. 

9. Αν η αίτηση εξαίρεσης γίνει δεκτή, τα εξαιρεθέντα μέ¬ 
λη απέχουν των συνεδριάσεων και στις θέσεις τους πα¬ 
ραμένουν τα αναπληρωματικά μέλη οριστικώς. 

Άρθρο 9 

Δικαιώματα παραπεμπομένου. 

1. Αξιωματικός Λ.Σ. (Ε.Μ.) που παραπέμπεται ενώπιον 
Συμβουλίου Κρίσεως Πτητικής Καταλληλότητας δικαιού¬ 
ται: 

α. Να ζητά την εξαίρεση του Προέδρου ή των μελών, τα¬ 
κτικών ή αναπληρωματικών, σύμφωνα με το άρθρο 8 της 
παρούσης. 

β. Να παρίσταται με πληρεξούσιο συνήγορο, εφόσοντο 
επιθυμεί, κατά την διαδικασία ενώπιον του Συμβουλίου, 
τον οποίο διορίζει εγγράφως πριν την έναρξη της διαδι¬ 
κασίας ή προφορικά κατά την έναρξή της. 

γ. Να λαμβάνει γνώση του περιεχομένου του φακέλου 
της υπό κρίση υπόθεσης που τον αφορά και να ζητά ο 
ίδιος ή ο πληρεξούσιος συνήγορός του και με δική του 
δαπάνη τη χορήγηση αντιγράφων της υπόθεσης, συ- 
ντασσόμενης σχετικής έκθεσης προς τούτο που υπογρά¬ 
φεται από τον αρμόδιο που τηρεί τον φάκελο της υπόθε¬ 
σης και τον παραπεμπόμενο ή τον πληρεξούσιο συνήγο¬ 
ρό του. 

δ. Να ζητήσει άδεια μετακίνησης από την Διεύθυνση 
Προσωπικού Λ.Σ., μέσω της Υπηρεσίας του, για να παρα- 
στεί στη διαδικασία ενώπιον του Συμβουλίου. 

2. Τα δικαιώματα που αναφέρονται στα εδάφια α και γ 
της προηγούμενης παραγράφου ασκούνται μέσα σε ανα¬ 
τρεπτική προθεσμία τριών ημερών από την επίδοση στον 
παραπεμπόμενο της παραπεμπτικής απόφασης. Το δι¬ 
καίωμα του εδαφίου δ ασκείται έγκαιρα πριν την ημερο¬ 
μηνία της συνεδρίασης του Συμβουλίου, με ευθύνη του 
παραπεμπομένου. 

Άρθρο 10 

Διαδικασία συνεδρίασης. 

1. Οι συνεδριάσεις του Συμβουλίου διεξάγονται κεκλει- 
σμένωντων θυρών και τα στελέχη του Λ.Σ. που συμμετέ¬ 
χουν σε αυτές, με οποιαδήποτε ιδιότητα, φέρουν τη στο¬ 
λή υπ’ αριθμ. 8. 

2. Η διαδικασία διεξάγεται προφορικά και διευθύνεται 
από τον Πρόεδρο. 

3. Η συνεδρίαση διακόπτεται μόνο για τα αναγκαία δια¬ 
λείμματα και για την εξακρίβωση ουσιώδους γεγονότος ή 
διευκρίνιση σημείου για τα οποία απαιτούνται ειδικές 
γνώσεις. Γιατην διακοπή αποφασίζει κατά πλειοψηφίατο 
Συμβούλιο. 

4. Εφόσον ο χρόνος δεν επαρκεί γιατην διερεύνηση της 
υπόθεσης εντός ορισμένης ημέρας, η συνεδρίαση μπο¬ 
ρεί να διακοπεί για την επόμενη εργάσιμη ημέρα. 

5. Κάθε διακοπή που γίνεται σύμφωνα με τα παραπάνω 
αναφέρεται στο πρακτικό του Συμβουλίου. 

6. Με την έναρξη της συνεδρίασης ο Πρόεδρος καλεί 
τον παραπεμπόμενο να παρουσιασθεί ενώπιον του Συμ¬ 
βουλίου, με ή χωρίς πληρεξούσιο συνήγορο, ο οποίος 
υποχρεούται να επιδείξει το δελτίο ταυτότητας δικηγό¬ 
ρου, άλλως δεν παρίσταται. 

7. Ο παραπεμπόμενος εμφανίζεται ενώπιον του Συμ¬ 
βουλίου άοπλος και παραμένει στην αίθουσα συνεδρία¬ 
σης μέχρι το πέρας της ακροαματικής διαδικασίας. 


8. α. Σε περίπτωση μη εμφάνισης του νομίμως κλητευ- 
θέντος παραπεμπομένου ενώπιον του Συμβουλίου η δια¬ 
δικασία διεξάγεται κανονικά, χωρίς την παρουσία του, 
εφόσοντο Συμβούλιο δύναται να μορφώσει γνώμη. 

Σε διαφορετική περίπτωση αναβάλλεται η γνωμοδότη¬ 
σή του, σύμφωνα με την παράγραφο 4 του άρθρου 11 της 
παρούσης. 

β. Αν η μη εμφάνισή του οφείλεται σε ανυπέρβλητο κώ¬ 
λυμα ή σε λόγους ανωτέρας βίας, που με μέριμνα του πα¬ 
ραπεμπομένου έχουν γνωστοποιηθεί έγκαιρα και εγγρά- 
φως στο Συμβούλιο, αυτό αποφασίζει την αναβολή της 
εκδίκασης της υπόθεσης. Η αναβολή δεν μπορεί να υπερ¬ 
βαίνει τις δέκα ημέρες. 

γ. Απαγορεύεται δεύτερη αναβολή για τους ανωτέρω 
λόγους ή κωλύματα. 

9. Ο Πρόεδρος, εφόσον ο παραπεμπόμενος είναι πα¬ 
ρών, γνωστοποιεί σε αυτόν την σύνθεση του Συμβουλίου 
και το περιεχόμενο της απόφασης που έχει εκδοθεί επί τυ¬ 
χόν αιτήματος εξαίρεσης. Στη συνέχεια ο εισηγητής με 
εντολή του Προέδρου διαβάζει την πράξη παραπομπής 
καιταέγγραφατωνοποίωνη ανάγνωση κρίνεται αναγκαία 
από τον Πρόεδρο για την ενημέρωση του Συμβουλίου. 

Ο Πρόεδρος δύναται να παραγγείλει την ανάγνωση και 
άλλων εγγράφων, μετά από αίτηση των μελών του Συμ¬ 
βουλίου ή του παραπεμπομένου ή του συνηγόρου του. 

10. Μετά το πέρας της ανάγνωσης των εγγράφων, ο 
Πρόεδρος καλεί για εξέταση στελέχη Λ.Σ. που τυχόν 
έχουν κληθεί αυτεπάγγελτα από τον ίδιο για την εξακρί¬ 
βωση ουσιώδους γεγονότος ή διευκρίνισης σημείου για 
τα οποία απαιτούνται ειδικές γνώσεις. 

Τα στελέχη Λ.Σ. που καλούνται αυτεπάγγελτα από τον 
Πρόεδρο δικαιούνται άδεια μετακίνησης σύμφωνα με την 
παράγραφο 4 του άρθρου 8 της παρούσης. Σε περίπτω¬ 
ση μη εμφάνισης κλητευθέντος στελέχους Λ.Σ., η εξέτα¬ 
ση του οποίου θεωρείται απόλυτα αναγκαία από το Συμ¬ 
βούλιο, τούτο αναβάλλει την εκδίκαση της υπόθεσης για 
άλλη ημέρα, εντός της προθεσμίας που τάσσεται σύμφω¬ 
να με το άρθρο 11 παράγρ. 4 με την πράξη παραπομπής, 
προκειμένου καταστεί δυνατή η εξέταση του μάρτυρα αυ¬ 
τού. Στην περίπτωση αυτή τα κλητευθέντα στελέχη Λ.Σ. 
και ο παραπεμπόμενος καλούνται προφορικά να προσέλ- 
θουν κατά τη νέα συνεδρίαση. 

11. Το Συμβούλιο δύναται κατά τη διάρκεια της ακροα¬ 
ματικής διαδικασίας να καλεί και να εξετάζει κάθε πρό¬ 
σωπο του οποίου την εξέταση θεωρεί αναγκαία προκει¬ 
μένου εξακριβωθούν ουσιώδη γεγονότα ή διευκρινι- 
σθούν σημεία για τα οποία απαιτούνται ειδικές γνώσεις. 
Τα κλητευθέντα πρόσωπα ή στελέχη Λ.Σ. εξετάζονται ο 
καθένας χωριστά με τελευταίο τον παραπεμπόμενο και 
κατά σειρά τους εξετάζει ο Πρόεδρος και στη συνέχεια τα 
μέλη του Συμβουλίου. 

12. Ο παραπεμπόμενος και ο συνήγορός του δύνανται 
να απευθύνουν ερωτήσεις στα κλητευθέντα πρόσωπα ή 
στελέχη Λ.Σ., κατόπιν αδείας του Προέδρου. Ο παραπε¬ 
μπόμενος κατά τη διάρκεια της ακροαματικής διαδικα¬ 
σίας δικαιούται να συνεννοείται με το συνήγορό του. 

13. Μετά τις καταθέσεις των κλητευθέντων προσώπων 
ή στελεχών Λ.Σ., οι οποίες καταχωρούνται περιληπτικά σε 
ιδιαίτερο πρακτικό και υπογράφονται αμέσως από αυ¬ 
τούς και το Συμβούλιο, ο παραπεμπόμενος ή ο συνήγο¬ 
ρος του δύναται να καταθέσει γραπτό αίτημα, το οποίο 
καταχωρείται στο πρακτικό του Συμβουλίου. Μετά το πέ¬ 
ρας της εξέτασής τους αποχωρούν από την αίθουσα της 
συνεδρίασης αναμένοντας την κήρυξη πέρατος της 
ακροαματικής διαδικασίας από τον Πρόεδρο. 

14. Μετά από τα παραπάνω, ο Πρόεδρος ερωτά τα μέ¬ 
λη του Συμβουλίου αν έχουν να ζητήσουν κάποια επεξή¬ 
γηση από τα κλητευθέντα πρόσωπα ή στελέχη Λ.Σ. και 
εφόσον απαντήσουν αρνητικά, κηρύσσει περατωμένη 
την ακροαματική διαδικασία και αποχωρούν από την αί¬ 
θουσα της συνεδρίασης ο παραπεμπόμενος και ο τυχόν 
παρευρισκόμενος συνήγορός του αναμένοντας την γνω¬ 
μοδότηση του Συμβουλίου. 

Άρθρο 11 

Διάσκεψη Συμβουλίου Κρίσεως Πτητικής 
Καταλληλότητας. 

1. Το Συμβούλιο μετά το πέρας της ακροαματικής δια¬ 
δικασίας διασκέπτεται μυστικά προκειμένου να γνωμοδο- 
τήσει. 

2.0 Πρόεδρος και τα μέλη του Συμβουλίου διαρκούσης 
της διάσκεψης και προ της έκδοσης της γνωμοδότησης 
παραμένουν στον ίδιο χώρο όλοι μαζί και δεν επικοινω¬ 
νούν με άλλο πρόσωπο με οποιοδήποτε τρόπο ή μέσο. 

3. Το Συμβούλιο Κρίσεως Πτητικής Καταλληλότητας 
αφού λάβει υπόψη του την έκθεση με σχετική εισήγηση 
του Δ.Μ. ή του Α.Ε. και το φάκελο του παραπεμπομένου 
με τον επ’ αυτών σχολιασμό της ιεραρχίας του Υπουργεί¬ 
ου Εμπορικής Ναυτιλίας, τις γραπτές απόψεις του παρα¬ 
πεμπομένου ή του συνηγόρου του εφόσον υποβληθούν, 
τις τυχόν καταθέσεις προσώπων ή στελεχών Λ.Σ. που πα¬ 
ρέστησαν, κάθε έγγραφο ή στοιχείο του φακέλου της κρι- 
νόμενης υπόθεσης όπως σχηματίσθηκε μέχρι το τέλος 
της ακροαματικής διαδικασίας και αφού ο Πρόεδρος 
ερωτήσειτα μέλη εάν μόρφωσαν σαφή γνώμη από τη δια¬ 
δικασία ενώπιον του Συμβουλίου και λάβει καταφατική 
απάντηση, το Συμβούλιο γνωμοδοτεί για τις περιπτώσεις 
της παραγράφου 1 του άρθρου 4 και του άρθρου 5 της 
παρούσης, σύμφωνα με την διαδικασία των παραγράφων 
7 έως 10 του παρόντος άρθρου, για το εάν ο παραπεμπό¬ 
μενος: 

α. Είναι πτητικά ακατάλληλος για όλους τους τύπους 
αεροπλάνων ή ελικοπτέρων που διαθέτει η ΥΕΜ/ΛΣ ή 
πρέπει να τεθεί σε κατάσταση υπηρεσίας εδάφους εφό¬ 
σον κριθεί κατάλληλος από πλευράς υγείας για υπηρεσία 
εδάφους από την αρμόδια Υγειονομική Επιτροπή. 

β. Είναι πτητικά κατάλληλος ή δεν πρέπει να τεθεί σε κα¬ 
τάσταση υπηρεσίας εδάφους εφόσον κρίθηκε ακατάλλη¬ 
λος από πλευράς υγείας για υπηρεσία εδάφους από την 
αρμόδια Υγειονομική Επιτροπή. 

4. Αντο Συμβούλιο δεν μπόρεσε να μορφώσει γνώμη επί 
ορισμένου ουσιώδους γεγονότος, η εκδίκαση της υπόθε¬ 
σης δύναται να αναβάλλεται σε άλλη ρητώς οριζόμενη 
ημερομηνία από τον Πρόεδρο, αλλά όχι περισσότερο των 
δέκα πέντε ημερών από τη λήξη της αρχικής προθεσμίας. 

5. Οιλόγοιτης αναβολής της συνεδρίασης και η ημερο¬ 
μηνία της νέας συνεδρίασης καταχωρίζονται στο πρακτι¬ 
κό του Συμβουλίου. 

6. Ο παραπεμπόμενος καθώς και τα υπόλοιπα κλητευ¬ 
θέντα πρόσωπα ή στελέχη Λ.Σ. που παρέστησαν οφεί¬ 
λουν, χωρίς νέα έγγραφη πρόσκληση, να εμφανισθούν 
κατά την νέα ορισθείσα ημέρα συνεδρίασης του Συμβου¬ 
λίου που τους ανακοινώνεται προφορικά από τον Πρόε¬ 
δρο. 

7. Ο Πρόεδρος θέτει στο Συμβούλιο το ερώτημα αν ο 
παραπεμπόμενος είναι πτητικά ακατάλληλος για όλους 
τους τύπους αεροπλάνων ή ελικοπτέρων που διαθέτει η 
ΥΕΜ/ΛΣ ή αν ο παραπεμπόμενος πρέπει να τεθεί σε κατά¬ 
σταση υπηρεσίας εδάφους εφόσον κριθεί κατάλληλος 
από πλευράς υγείας για υπηρεσία εδάφους από την αρ¬ 


μόδια Υγειονομική Επιτροπή. Άλλο ερώτημα δεν μπορεί 
να θέσει στο Συμβούλιο. 

8. Για την κατάρτιση της γνωμοδότησης για τα ερωτή¬ 
ματα διεξάγεται μυστική ψηφοφορία ως ακολούθως: 

α. Ο εισηγητής κατόπιν εντολής του Προέδρου προε¬ 
τοιμάζει ενώπιον του Συμβουλίου έξι όμοια ψηφοδέλτια, 
από τα οποία στα τρία αναγράφεται η λέξη «ΝΑΙ» και στα 
άλλα τρία αναγράφεται η λέξη «ΟΧΙ» και στη συνέχεια δια¬ 
νέμει στο Πρόεδρο και στα μέλη ένα ψηφοδέλτιο με τη λέ¬ 
ξη «ΝΑΙ» και ένα ψηφοδέλτιο με τη λέξη «ΟΧΙ». Τα ψηφο¬ 
δέλτια με τη λέξη «ΝΑΙ» εκφράζουν την γνώμη ότι ο παρα¬ 
πεμπόμενος είναι πτητικά ακατάλληλος για όλους τους 
τύπους αεροπλάνων ή ελικοπτέρων που διαθέτει η 
ΥΕΜ/ΛΣ ή ότι ο παραπεμπόμενος πρέπει να τεθεί σε κα¬ 
τάσταση υπηρεσίας εδάφους εφόσον κριθεί κατάλληλος 
από πλευράς υγείας για υπηρεσία εδάφους από την αρ¬ 
μόδια Υγειονομική Επιτροπή, ενώ αυτά με τη λέξη «ΟΧΙ» 
εκφράζουν την γνώμη ότι ο παραπεμπόμενος είναι πτητι¬ 
κά κατάλληλος ή ότι ο παραπεμπόμενος δεν πρέπει να τε¬ 
θεί σε κατάσταση υπηρεσίας εδάφους εφόσον κριθεί 
ακατάλληλος από πλευράς υγείας για υπηρεσία εδάφους 
απάτην αρμόδια Υγειονομική Επιτροπή . 

β. Κάθε μέλος του Συμβουλίου, αρχής γενομένης από 
το νεότερο κατά βαθμό, εγχειρίζει στον Πρόεδρο το ένα 
από τα δύο ψηφοδέλτια που του διανεμήθηκαν, ως έκ¬ 
φραση της γνώμης του για το συγκεκριμένο ερώτημα που 
έθεσε ο Πρόεδρος του Συμβουλίου. 

γ. Ο Πρόεδρος αναμιγνύει τα ψηφοδέλτια που του εγ- 
χειρίσθηκαν μαζί με το δικό του και στη συνέχεια, αφού τα 
αποκαλύψει, ενεργεί, τη διαλογή των ψήφων. 

9. Η γνώμη της πλειοψηφίας αποτελεί την απόφαση του 
Συμβουλίου. Το αποτέλεσμα της ψηφοφορίας αναγρά¬ 
φεται, επί ποινή ακυρότητας της διαδικασίας, στο πρακτι¬ 
κό του Συμβουλίου. 

10. Η κατά τα ανωτέρω γνωμοδότηση του Συμβουλίου 
πρέπει να αιτιολογείται επαρκώς στο πρακτικό αυτού. 

Άρθρο 12 

Πρακτικό γνωμοδότησης Συμβουλίου Κρίσεως 
Πτητικής Καταλληλότητας 

1. Για όλη τη διαδικασία που έλαβε χώρα ενώπιον του 
Συμβουλίου, συντάσσεται πρακτικό (άρθρο 16 Παράρτη¬ 
μα Α), που υπογράφεται από τον Πρόεδρο και όλα τα μέ¬ 
λη. 

2. Το πρακτικό αυτό, με ποινή ακυρότητας της διαδικα¬ 
σίας, πρέπει να περιλαμβάνει: 

α. Την απόφαση συγκρότησης του Συμβουλίου (στοι¬ 
χεία του εγγράφου και ημερομηνία). 

β. Την πράξη παραπομπής στο Συμβούλιο (στοιχείατου 
εγγράφου και ημερομηνία) του Αξιωματικού Λ.Σ. (Ε.Μ.) 
και το σχετικό αιτιολογικό της παραπομπής, 
γ. Τον χρόνο, τον τόπο και τον χώρο της συνεδρίασης, 
δ. Το ονοματεπώνυμο και το βαθμό του Προέδρου και 
των μελών του Συμβουλίου και σε περίπτωση αναπλήρω- 
σης τακτικού μέλους, το λόγο της αναπλήρωσης. 

ε. Το ονοματεπώνυμο, το βαθμό του παραπεμπομένου, 
το ονοματεπώνυμο του τυχόν παριστάμενου συνηγόρου 
με τον αριθμό δελτίου ταυτότητας δικηγόρου. 

στ. Το ονοματεπώνυμο των στελεχών Λ.Σ. που κλητεύ- 
θηκαν από τον Πρόεδρο. 

ζ. Τις γραπτές απόψειςτου παραπεμπομένου επίτου αι- 
τιολογικού της παραπομπής, περιληπτικά, εφόσον υπο¬ 
βλήθηκαν. 

η. Τις γραπτές απόψειςτου παραπεμπομένου ή του συ¬ 
νηγόρου, εφόσον κατατέθηκαν κατά τη διαδικασία. 

θ. Τον αριθμό των ψήφων υπέρ και κατά στο τεθέν ερώ¬ 
τημα εάν ο παραπεμπόμενος είναι πτητικά ακατάλληλος 
για όλους τους τύπους αεροπλάνων ή ελικοπτέρων που 
διαθέτει η ΥΕΜ/ΛΣ ή εάν ο παραπεμπόμενος πρέπει να τε¬ 
θεί σε κατάσταση υπηρεσίας εδάφους εφόσον κριθεί κα¬ 
τάλληλος από πλευράς υγείας για υπηρεσία εδάφους 
από την αρμόδια Υγειονομική Επιτροπή. 

ι. Την γνωμοδότηση του Συμβουλίου. 

ια. Το δικαίωμα προσφυγής του παραπεμπομένου στο 
Δευτεροβάθμιο Συμβούλιο Κρίσεως Πτητικής Καταλλη¬ 
λότητας, για επανεξέταση της υπόθεσης του, εντός τριά¬ 
ντα ημερών από την ημερομηνία επιδόσεως της γνωμο¬ 
δότησης του Πρωτοβάθμιου Συμβουλίου, εφόσον σύμ¬ 
φωνα με αυτήν ο παραπεμπόμενος είναι πτητικά 
ακατάλληλος για όλους τους τύπους αεροπλάνων ή ελι¬ 
κοπτέρων που διαθέτει η ΥΕΜ/ΛΣ ή ο παραπεμπόμενος 
δεν πρέπει να τεθεί σε κατάσταση υπηρεσίας εδάφους 
εφόσον κρίθηκε ακατάλληλος από πλευράς υγείας για 
υπηρεσία εδάφους απάτην αρμόδια Υγειονομική Επιτρο¬ 
πή. 

3. Το πρακτικό αυτό υποβάλλεται από τον Πρόεδρο 
στον παραπέμποντα, σε τέσσερα πρωτότυπα αντίτυπα, 
μαζί με το φάκελο της κρινόμενης υπόθεσης. 

Άρθρο 13 

Προσφυγή κατά της γνωμοδότησης 

1. Η γνωμοδότηση του Συμβουλίου Κρίσεως Πτητικής 
Καταλληλότητας επιδίδεται εγγράφως, με απόδειξη με 
μέριμνα του ΥΕΝ/ΔΠΛΣ Α', στον υπό κρίση Αξιωματικό 
Λ.Σ. (Ε.Μ.). 

2. Προσφυγή κατά γνωμοδότησης του Πρωτοβάθμιου 
Συμβουλίου Κρίσεως Πτητικής Καταλληλότητας επιτρέ¬ 
πεται από τον παραπεμπόμενο ή τον συνήγορό του, μόνο 
αν το Συμβούλιο γνωμοδότησε ότι ο παραπεμπόμενος εί¬ 
ναι πτητικά ακατάλληλος για όλους τους τύπους αερο¬ 
πλάνων ή ελικοπτέρων που διαθέτει η ΥΕΜ/ΛΣ ή ότι ο πα¬ 
ραπεμπόμενος δεν πρέπει να τεθεί σε κατάσταση υπηρε¬ 
σίας εδάφους εφόσον κρίθηκε ακατάλληλος από 
πλευράς υγείας για υπηρεσία εδάφους από την αρμόδια 
Υγειονομική Επιτροπή. 

3. Η προσφυγή ασκείται εντός τριάντα ημερών από την 
επίδοση της γνωμοδότησης του Πρωτοβάθμιου Συμβου¬ 
λίου Κρίσεως Πτητικής Καταλληλότητας, με έγγραφη 
αναφορά προς τον παραπέμποντα, μέσω της Υπηρεσίας 
που υπηρετεί. 

4. Αν παρέλθει άπρακτη η ανωτέρω προθεσμία η γνω¬ 
μοδότηση του Πρωτοβάθμιου Συμβουλίου Κρίσεως Πτη¬ 
τικής Καταλληλότητας καθίσταται ανέκκλητος ενώπιον 
της Διοικήσεως. 

5. Αν ασκηθεί προσφυγή σύμφωνα με τα παραπάνω ο 
παραπέμψας Αξιωματικό Λ.Σ. (Ε.Μ.) στο Πρωτοβάθμιο 
Συμβούλιο Κρίσεως Πτητικής Καταλληλότητας, παραπέ¬ 
μπει την υπόθεση στο Δευτεροβάθμιο Συμβούλιο Κρίσε¬ 
ως Πτητικής Καταλληλότητας για επανεξέταση της υπό¬ 
θεσης. 

6. Η εμπρόθεσμη άσκηση προσφυγής έχει ανασταλτική 
ισχύ για τις πράξεις της Διοικήσεως που ανάγονται στην 
γνωμοδότηση του Πρωτοβάθμιου Συμβουλίου. 

Άρθρο 14 

Δευτεροβάθμιο Συμβούλιο Κρίσεως 
Πτητικής Καταλληλότητας Αξιωματικού Λ.Σ. (Ε.Μ.). 

1. Το Δευτεροβάθμιο Συμβούλιο Κρίσεως Πτητικής Κα¬ 
ταλληλότητας γνωμοδοτεί για τις υποθέσεις που παρα- 


πέμπονται σε αυτό για επανεξέταση, κατόπιν προσφυγής 
του παραπεμπομένου, ενεργεί δε όπως προβλέπεται για 
την διαδικασία ενώπιον του Πρωτοβάθμιου Συμβουλίου 
Κρίσεως Πτητικής Καταλληλότητας, σύμφωνα μετά πα¬ 
ραπάνω άρθρα. 

2. Σε περίπτωση προσφυγής στο Δευτεροβάθμιο Συμ¬ 
βούλιο Πτητικής Καταλληλότητας το ερώτημα που τίθε¬ 
ται είναι υποχρεωτικά το ίδιο για το οποίο γνωμοδότησε 
το Πρωτοβάθμιο Συμβούλιο. 

Άρθρο 15 

Ακυρότητες. Προσφυγές 

1. Ακυρότητα της γνωμοδότησης του Πρωτοβάθμιου 
Συμβουλίου υφίσταται όταν παραβιασθούν διατάξεις ή 
παραληφθούν όροι που προβλέπονται από την παρούσα 
απόφαση ή τις σχετικές διατάξεις του άρθρου 115 του 
Κώδικα Προσωπικού Λ.Σ., που κυρώθηκε με το Ν. 
3079/2002 (ΦΕΚ311 Α). 

2. Στα Διοικητικά Δικαστήρια δύναται να προσβληθεί 
για ακυρότητα μόνο η γνωμοδότηση του Δευτεροβάθμι¬ 
ου Συμβουλίου Κρίσεως Πτητικής Καταλληλότητας. 

3. Η άσκηση αίτησης ακύρωσης ενώπιον των Διοικητι¬ 
κών Δικαστηρίων δεν αναστέλλει την εκτέλεση της γνω¬ 
μοδότησης του Δευτεροβάθμιου Συμβουλίου. 

4. Αν ακυρωθεί από τα Διοικητικά Δικαστήρια η γνωμο¬ 
δότηση του Δευτεροβάθμιου Συμβουλίου Κρίσεως Πτητι¬ 
κής Καταλληλότητας, η υπόθεση παραπέμπεται με το ίδιο 
ερώτημα στο ίδιο Συμβούλιο. 

5. α. Αν δεν έχει λήξει η θητεία του Συμβουλίου, αυτό 
συγκροτείται κατά τα 2/3 από Πρόεδρο και μέλη που δεν 
συμμετείχαν στην έκδοση της ακυρωθείσας γνωμοδότη¬ 
σης. 

β. Αν η θητεία του Συμβουλίου έχει λήξει, τότε η υπόθε¬ 
ση παραπέμπεται στο Δευτεροβάθμιο Συμβούλιο Κρίσε¬ 
ως Πτητικής Καταλληλότητας, το οποίο συγκροτείται κα¬ 
τά τα 2/3 από Πρόεδρο και μέλη που δεν συμμετείχαν 
στην έκδοση της ακυρωθείσας γνωμοδότησης.Το Συμ¬ 
βούλιο συνέρχεται με διαταγή του παραπέμποντος μέσα 
σε ένα μήνα από την επίδοση σε αυτόν της απόφασης του 
Διοικητικού Δικαστηρίου. 

6. Κατά την χρονική περίοδο από την εκτέλεση της γνω¬ 
μοδότησης Δευτεροβάθμιου Συμβουλίου μέχρι την έκδο¬ 
ση της νέας γνωμοδότησης του ίδιου Συμβουλίου για 
υπόθεση που παραπέμφθηκε κατόπιν ακύρωσης γνωμο¬ 
δότησης από Διοικητικό Δικαστήριο, ο παραπεμπόμενος 
εξακολουθεί να παραμένει στην κατάσταση που τελούσε 
κατά το χρόνο έκδοσης της απόφασης του Διοικητικού Δι¬ 
καστηρίου. 

7. Ο χρόνος που διέρρευσε από την έκδοση της ακυρω¬ 
θείσας γνωμοδότησης μέχρι την νέα γνωμοδότηση του 
Δευτεροβάθμιου Συμβουλίου Κρίσεως Πτητικής Καταλ¬ 
ληλότητας, λογίζεται ως χρόνος πραγματικής υπηρεσίας 
για την σύνταξη, για δε τις προαγωγές ισχύουν οι σχετι¬ 
κές διατάξεις, εφόσον με την νέα γνωμοδότηση ο παρα¬ 
πεμπόμενος είναι πτητικά κατάλληλος ή πρέπει να τεθεί 
σε κατάσταση υπηρεσίας εδάφους εφόσον κριθεί κατάλ¬ 
ληλος από πλευράς υγείας για υπηρεσία εδάφους από 
την αρμόδια Υγειονομική Επιτροπή. 

8. Αν με τη νέα γνωμοδότηση του Δευτεροβάθμιου Συμ¬ 
βουλίου Κρίσεως Πτητικής Καταλληλότητας ο παραπε¬ 
μπόμενος κριθεί ως πτητικά ακατάλληλος για όλους τους 
τύπους αεροπλάνων ή ελικοπτέρων που διαθέτει η 
ΥΕΜ/ΛΣ ή ο παραπεμπόμενος δεν πρέπει να τεθεί σε κα¬ 
τάσταση υπηρεσίας εδάφους εφόσον κρίθηκε ακατάλλη¬ 
λος από πλευράς υγείας για υπηρεσία εδάφους από την 

αρμόδια Υγειονομική Επιτροπή και αυτή ακυρωθεί εκ νέου 
από Διοικητικό Δικαοτήριο, τότε η απόφαση του Δικαστηρί¬ 
ου είναι δεσμευτική για τη Διοίκηση και ισχύουν αναλόγως οι 
διατάξεις των παραγράφων 6 και 7 του παρόντος άρθρου. 

9. Σε κάθε περίπτωση κρίσεως πτητικής καταλληλότη¬ 
τας, η έκθεση με σχετική εισήγηση του Δ. Μ. ή του Α. Ε., κα¬ 
θώς και ο επ’ αυτών ενδεχόμενος σχολιασμός της ιεραρ¬ 
χίας του Υπουργείου Εμπορικής Ναυτιλίας, στην οποία 
υποβάλλεται δια του Διοικητή ΥΕΜ/ΛΣ, οι γραπτές από¬ 
ψεις του παραπεμπομένου ή του συνηγόρου του εφόσον 
υποβλήθηκαν, οι πράξεις παραπομπής στα Συμβούλια 
Κρίσεως Πτητικής Καταλληλότητας, οι γνωμοδοτήσεις 
τους, η προσφυγή που τυχόν ασκήθηκε κατά γνωμοδότη¬ 
σης, οι αποφάσεις του παραπέμποντος και οι αποφάσεις 
των Διοικητικών Δικαστηρίων, καταχωρίζονται στον ατο¬ 
μικό φάκελο και τη μερίδα του παραπεμπομένου. 

Άρθρο 16 
Παράρτημα 

Προσαρτάται και αποτελεί αναπόσπαστο μέρος της πα- 
ρούσης απόφασης το παρακάτω παράρτημα. 

ΠΑΡΑΡΤΗΜΑ 

ΠΡΑΚΤΙΚΟ ΓΝΩΜΟΔΟΤΗΣΗΣ ΠΡΩΤΟΒΑΘΜΙΟΥ- 
ΔΕΥΤΕΡΟΒΑΘΜΙΟΥ ΣΥΜΒΟΥΛΙΟΥ ΚΡΙΣΕΩΣ 
ΠΤΗΤΙΚΗΣ ΚΑΤΑΛΛΗΛΟΤΗΤΑΣ. 

Στον . σήμερα την .του μήνα . του 

έτους.ημέρα.και ώρα.εντός του 

ΥΕΝ, οδός.αριθμός συνεδρίασε το.βάθ- 

μιο Συμβούλιο Κρίσεως Πτητικής Καταλληλότητας που 

συγκροτήθηκε με την υπ’ αριθμ. 

απόφαση ΥΕΝ/ΔΠΛΣ Α, αποτελούμενο από τους: 

α).ως Πρόεδρο, 

β).ως μέλος, 

γ).ως μέλος, εισηγητή και 

γραμματέα του Συμβουλίου, προκειμένου να γνωμοδοτή- 
σει αν πρέπει να κριθεί ως πτητικά ακατάλληλος για όλους 
τους τύπους αεροπλάνων ή ελικοπτέρων που διαθέτει η 
ΥΕΜ/ΛΣ ή αν πρέπει να τεθεί σε κατάσταση υπηρεσίας εδά¬ 
φους εφόσον κριθεί κατάλληλος από πλευράς υγείας για 
υπηρεσία εδάφους από την αρμόδια Υγειονομική Επιτρο¬ 
πή ο.του . 

κατόπιν της υπ'αριθμ.παραπεμπτι¬ 

κής πράξης ΥΕΝ/ΔΠΛΣ Α, παρισταμένου του συνηγόρου 

.με αριθμό δελτίου ταυτότητας 

δικηγόρου. 

(Ακολουθεί περιληπτικό ιστορικό και σχετικό αιτιολογι- 
κό της παραπομπής όπως προκύπτει από την πράξη πα¬ 
ραπομπής. 


(Αναγράφονται τα πρόσωπα ή στελέχη Λ.Σ. που κλη- 
τεύθηκαν και παραβρέθηκαν στην ακροαματική διαδικα¬ 
σία με πλήρη στοιχεία ταυτότητας και διεύθυνσης κατοι¬ 
κίας ή Υπηρεσίας αντίστοιχα) . 


(Αναγράφονται τα πρόσωπα ή στελέχη Λ.Σ. που κλη- 
τεύθηκαν και δεν παραβρέθηκαν στην ακροαματική δια¬ 
δικασία με πλήρη στοιχείαταυτότητας και διεύθυνσης κα¬ 
τοικίας ή Υπηρεσίας αντίστοιχα) 


(Αναγράφονται περιληπτικά οι γραπτές απόψεις του 
παραπεμπομένου επί του σχετικού αιτιολογικού της πα¬ 
ραπομπής, εφόσον υποβλήθηκαν). 


(Αναγράφονται περιληπτικά οι γραπτές απόψεις του πα¬ 
ραπεμπομένου ή του συνηγόρου του, εφόσον κατατέθηκαν) 


(Αναγράφεται το τεθέν ερώτημα, οι ψήφοι υπέρ και κα¬ 
τά, καθώς και η γνωμοδότηση του Συμβουλίου) 


Η διαδικασία της συνεδρίασης άρχισε την.και πε- 

ρατώθηκε με την σύνταξη του παρόντος την. 

Ο παραπεμπόμενος έχει το δικαίωμα προσφυγής στο 
Δευτεροβάθμιο Συμβούλιο Κρίσεως Πτητικής Καταλλη¬ 
λότητας, για επανεξέταση της υπόθεσής του, εντός τριά¬ 
ντα ημερών από την ημερομηνία επίδοσης της γνωμοδό¬ 
τησης του Πρωτοβάθμιου Συμβουλίου ή άσκησης αίτη¬ 
σης ακύρωσης γνωμοδότησης Δευτεροβάθμιου 
Συμβουλίου ενώπιον των Διοικητικών Δικαστηρίων, εφό¬ 
σον σύμφωνα με αυτή είναι πτητικά ακατάλληλος για 
όλους τους τύπους αεροπλάνων ή ελικοπτέρων που δια¬ 
θέτει η ΥΕΜ/ΛΣ ή δεν πρέπει να τεθεί σε κατάσταση υπη¬ 
ρεσίας εδάφους εφόσον κρίθηκε ακατάλληλος από πλευ¬ 
ράς υγείας για υπηρεσία εδάφους από την αρμόδια Υγει¬ 
ονομική Επιτροπή. 

Προς πίστωση των ανωτέρω συντάχθηκε το παρόν και 
υπογράφεται ως ακολούθως: 

Ο Πρόεδρος Τα Μέλη 

Άρθρο 18 

Μεταβατικές Διατάξεις. 

Κατά την πρώτη εφαρμογή της παρούσης τα προβλε- 
πόμενα σε αυτή Συμβούλια Κρίσεως Πτητικής Καταλλη¬ 
λότητας θα συγκροτηθούν εντός μηνός από την δημοσί¬ 
ευση της στην Εφημερίδα της Κυβερνήσεως. 

Υποθέσεις που έχουν παραπεμφθεί στα Συμβούλια Κρί¬ 
σεως Πτητικής Καταλληλότητας πριν την έναρξη ισχύος 
της παρούσης, κρίνονται από τα Συμβούλια Κρίσεως Πτη¬ 
τικής Καταλληλότητας που συγκροτούνται και λειτουρ¬ 
γούν σύμφωνα με τις διατάξεις της παρούσης, στην αρ¬ 
μοδιότητα των οποίων περιέρχονται αυτοδίκαια, χωρίς να 
απαιτείται νέα παραπεμπτική απόφαση. 

Η ισχύς της παρούσης απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, ΙδΑυγούστου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















































